Nákupom akcie spoločnosti sa stávate akcionárom. Vlastnením akcie spoločnosti nadobúdate právo podieľať sa na rozdeľovaní zisku spoločnosti vyplácaného vo forme dividend. Nákupom zároveň získavate hlasovacie právo, ktorého váha sa odvíja od počtu kusov vlastnených akcií. Ak hodnota akcií rastie, dostávate sa do zisku, naopak, ak klesá - dostávate sa do straty. V prípade, že by firma zbankrotovala máte právo na likvidačný zostatok Keďže pri CFD kontraktoch nekupujete podkladové aktívum, ale špekulujete na rozdiel medzi nákupnou a predajnou cenou, držiteľ CFD akcií nemá práva akcionára, teda držiteľa fyzických akcií.